Platypterygius

Elaf Platypterygius (siämü „flitäm (= fäin) plenöfik“; von Huene 1922) äbinon liktiosaur (melaräptul edadeadöl) famüla: Stenopterygidae, sevädik stabü fösils se Laustralän, Rusän, Lamerikän, Vesüda-Yurop e ba Nula-Seleäns. Dabinons bids nemilabik mäl, äsi fösils anik no nog penemöls. Daülafs e yunafs pesesebons, keninükamü nimüls e jinims grodik. Fom onik binon boso primöfik vü liktiosaurs. Ärivon lunoti mö mets 7. Älabon snudi lunik e göbi fäinilabik nämik. Binon ye nekösömik, bi älabon doatabomis mödikum pö föfafäins, kas liktiosaurs votik. Äyumons ma keds, ed atos äkodon logoti vidik ä plenöfiki föfafäinas, kelos plänon nemi liktiosaura at: „flitäm plenöfik“. Zuo, reitaboms anik änepubons lölöfiko. Vestigams yufü metods nulik tikodükons, das el Platypterygius äbinon surdik.

Fösils Laustralänik, se Fomam di Toolebuc (period: Albian, finü Kretat) in Flinders River e tops votik in nolüda-zänod provina: Kvinslän, pänemons rigiko Ichthyosaurus australis. 
Ün 1990 hiel Wade ämobom telnemi: P. longmani pro fösils valik büo I. australis pinemöls.

 Literat 
Long, J.A., Dinosaurs of Australia and New Zealand, UNSW Press, Australia 1998

 Yüms plödik 
In Linglänapük:
 Nüns tefü el Platypterygius.

Klad:Liktiosaurs
Klad:Fösils